**Tájékoztató az óvodai nevelésben való részvételi kötelezettségről**

A nemzeti köznevelésről szóló 2011. évi CXC. törvény (a továbbiakban: köznevelési törvény) 8. § (1) bekezdése szerint az óvoda a gyermek hároméves korától a tankötelezettség kezdetéig nevelő intézmény. A köznevelési törvény 8. § (2) bekezdése szerint **a gyermeknek abban az évben, amelynek augusztus hó 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson kell részt vennie**.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (továbbiakban: Rendelet) 20. § (1)bekezdése alapján az óvodai beiratkozásra a tárgyév április 20-a és május 20-a között került sor. 20. § (2) bekezdése alapján **a szülő** – a bölcsődei ellátásban részesülő gyermek, továbbá a (2a) bekezdésben foglaltak kivételével – **az óvodai nevelésben történő részvételre jogszabály alapján kötelezett gyermekét köteles beíratni a települési önkormányzat vagy a fenntartó által közzétett közleményben vagy hirdetményben meghatározott időpontban**.

A köznevelési törvény 8. § (4) bekezdése értelmében a kötelező óvodai nevelés **korai fejlesztésben és gondozásban** is teljesíthető – illetékes megyei Szakértői Bizottság által kiállított Szakértői véleményben rögzítettek alapján.

A köznevelési törvény 49. § (1) és (2) bekezdésekben rögzítettek alapján **az óvodai felvétel,** átvétel **jelentkezés alapján történik**. Az óvodába a gyermek – köznevelési törvényben foglalt kivétellel – harmadik életévének betöltése után vehető fel. A szülő gyermeke óvodai felvételét, átvételét bármikor kérheti, a gyermekek felvétele folyamatos. A gyermeket elsősorban abba az óvodába kell felvenni, átvenni, amelynek körzetében lakik, vagy ahol szülője dolgozik.

**A köznevelési törvény 45. § (1) bekezdése alapján, Magyarországon – a törvényben meghatározottak szerint – minden gyermek köteles az intézményes nevelés-oktatásban részt venni**. **72. § (1) bekezdés b) pontja értelmében a szülő kötelessége, hogy biztosítsa gyermeke óvodai nevelésben való részvételét.**

*A nemzeti köznevelésről szóló 2011. évi CXC. törvény 8. § (2) bek. alapján* – a tárgyév augusztus 31. napjáig harmadik életévét betöltő **óvodaköteles gyermek óvodai foglalkozáson való részvétel alól felmentési kérelmét a szülő tárgyév május 25. napjáig benyújthatja be** - *a nemzeti köznevelésről szóló törvény végrehajtásáról szóló 229/2012. (VIII. 28.) Korm. rendelet 38/B. § alapján* – **a járási hivatalnál**. (Jász-Nagykun-Szolnok Megyei Kormányhivatal Jászberényi Járási Hivatala; 5100 Jászberény, Szabadság tér 16.)

A szülő kérelme alapján, a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a felmentést engedélyező szerv felmentheti az óvodai foglalkozáson való részvétel alól a gyermeket, ha a gyermek családi körülményei, sajátos helyzete azt indokolja. Ha az eljárásban szakértőt kell meghallgatni, szakértőként kizárólag az óvodavezető vagy a védőnő rendelhető ki.

A napi négy órában óvodai nevelésre kötelezett gyermek szülője, **ha gyermeke az óvodakötelezettségét külföldön teljesíti, köteles arról a beiratkozás idejének utolsó határnapját követő tizenöt napon belül írásban értesíteni** az Oktatási Hivatalt.

**Ezúton tisztelettel szeretnénk az érintett, külföldre távozó, vagy külföldön élő gyermekek szüleinek szíves figyelmét felhívni arra, hogy bejelentési kötelezettségüket**

**a** [**www.oktatas.hu**](http://www.oktatas.hu) **oldal Köznevelés menüpontjának Külföldre távozás bejelentése pontjából, vagy a** [**https://www.oktatas.hu/kozneveles/kulfoldre\_tavozas\_bejelentese**](https://www.oktatas.hu/kozneveles/kulfoldre_tavozas_bejelentese) **linken elérhető elektronikus űrlap kitöltésével és az** Oktatási Hivatal részére **postai úton történő beküldésével tudják teljesíteni!**

Amennyiben kérdése merülne fel a fentiekkel kapcsolatban, keresse bizalommal munkatársunkat:

**Aljegyzői Osztály** (5100 Jászberény, Lehel vezér tér 18.)

**Ügyfélfogadás:** Hétfő és Péntek: 830-1130 Szerda: 830-1130 és 1300-1600

**Osztályvezető:** Bobák Nóra (telefon: 57/505-750 email: bobak.nora@jaszbereny.hu)

**Önkormányzati fenntartású óvoda:**

JÁSZBERÉNY VÁROS ÓVODAI INTÉZMÉNYE

5100 Jászberény, Bajcsy-Zs u. 10.

Telefon: 57/504-264 Fax: 57/504-261 Mobil: 20/4800095

E-mail: ovintjb@pr.hu

web: [Http://www.jaszberenyiovik.hu](http://www.jaszberenyiovik.hu)”